REGULAMENTUL (CE) NR. 952/2007 AL COMISIEI
din 9 august 2007
de anulare a înregistrării unei denumiri înregistrate în registrul denumirilor de origine protejate și al indicațiilor geografice protejate Newcastle Brown Ale (IGP)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 12 alineatul (1),
întrucât:
(1)
În conformitate cu articolul 12 alineatul (2) din Regulamentul (CE) nr. 510/2006 și în temeiul articolului 17 alineatul (2) din regulamentul menționat, cererea Regatului Unit de anulare a înregistrării denumirii „Newcastle Brown Ale” a fost publicată în Jurnalul Oficial al Uniunii Europene (2).
(2)
Ținând cont de faptul că nu a fost notificată nicio declarație de opoziție, în conformitate cu articolul 7 din Regulamentul (CE) nr. 510/2006, înregistrarea acestei denumiri trebuie, prin urmare, anulată.
(3)
În lumina acestor elemente, denumirea trebuie, prin urmare, eliminată din „Registrul denumirilor de origine protejate și al indicațiilor geografice protejate”.
(4)
Măsurile prevăzute de prezentul regulament sunt conforme cu avizul Comitetului permanent pentru indicațiile geografice și denumirile de origine protejate,
ADOPTĂ PREZENTUL REGULAMENT:
Articolul 1
Înregistrarea denumirii care figurează în anexa la prezentul regulament se anulează.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 august 2007.